**Shpallet thirrja e tretë për projekt propozime**

EuropeAid/171146/DD/ACT/AL

**SHPALLET THIRRJA E tretË PËR PROJEKT PROPOZIME, PROGRAMI IPA II Bashkëpunimi Ndërkufitar SHQIPËRI-KOSOVË**

Thirrja e tretë për Projekt Propozime për Programin IPA BNK Shqipëri- Kosovë u shpall sot në datë **18 Maj 2021** dhe do të qëndrojë e hapur deri në datë **14 Korrik 2021**.

**Totali i buxhetit për thirrjen e tretë është 1,600,000 Euro (kontributi i BE)** i ndarë në mënyrë të barabartë në dy LOTE:

* **LOTI 1 -** Mbrojtja dhe ruajtja dhe vlerësimi i burimeve mjedisore në zonën e Programit - me vlerë **800.000 Euro**;
* **LOTI I 2 -** Promovimi i turizmit dhe vleftësimi i trashëgimisë kulturore dhe natyrore si një mënyrë për të nxitur zhvillimin ekonomik të zonës **– 800.000 Euro**.

**Totali i partnerëve** në një projekt nuk duhet të jetë më shumë se 4 dhe duhet të përfshijë të paktën një partner nga **Institucionet lokale/rajonale** të secilit vend. Çdo projekt propozim duhet të përfshijë një komponent investimi. **Investimi në pajisje dhe/ose në infrastrukturë (punime) nuk mund të kalojë 70%** të kostove totale të pranueshme të projektit.

Zbatimi projekteve nuk mund të jetë më pak se **24 muaj** dhe **më shumë se 36 muaj**, duke filluar nga data e nisjes së projektit.

**E RËNDËSISHME!**

 Aplikimet duhet të dorëzohen online nëpërmjet sistemit PROSPECT - [webgate.ec.europa.eu/europeaid/prospect](https://webgate.ec.europa.eu/europeaid/prospect) duke ndjekur instruksionet e dhëna nga manuali i PROSPECT.

Paketën e Aplikimit dhe informacione të tjera në lidhje me këtë thirrje do t’i gjeni në:

<https://webgate.ec.europa.eu/europeaid/online-services/index.cfm?do=publi.welcome&nbPubliList=15&orderby=upd&orderbyad=Desc&searchtype=RS&aofr=171146>

si dhe në faqen e internetit të Programit: <http://albaniakosovocbc.org/>

Për më shumë informacion kontaktoni me: Sekretariatin Teknik të Programit jts.alks@gmail.com, dhe/ose Delegation-Albania-Tenders@eeas.europa.eu.